На основу чл. 16, 24. и 33. Покрајинске скупштинске одлуке о покрајинској управи („Службени лист АПВ“, бр. 37/14 и 54/14 - др.одлука, 37/15, 29/17, 24/19, 66/20 и 38/21), чл. 11. и 23. став 4. Покрајинске скупштинске одлуке о буџету АП Војводине за 2023. годину („Службени лист АПВ“, брoj 54/22, 27/23-ребаланс и 35/23-ребаланс ), у вези са чланом 4. став 3. Закона о обављању саветодавних и стручних послова у области пољопривреде („Службени гласник РС“, број: 30/10); Програмом подршке пољопривредним стручним и саветодавним службама у обављању саветодавних и прогнозно извештајних послова у заштити биља у АП Војводини за 2023. годину“ („Службени лист АПВ” број 54/2022 и 35/2023) и у вези са тачком II подтачке 2.7. мере 306. Подршка пружању савета и информација пољопривредним произвођачима , удружењима , задругама и другим правним лицима у пољопривреди; Покрајинске скупштинске одлуке о програму подршке за спровођење пољопривредне политике за развој села и политике руралног развоја за територију Аутономне покрајине Војводине у 2023. години („Службени лист АПВ“, број 54/22 и 35/23); и члана 16. Правилника о спровођењу конкурса које расписује Покрајински секретаријат за пољопривреду, водопривреду и шумарство („Службени лист АПВ“ бр. 8/23) , покрајински секретар за пољопривреду, водопривреду и шумарство (у даљем тексту: покрајински секретар) доноси

**ПРАВИЛНИК**

**ЗА НАБАКУ ОПРЕМЕ , МАШИНА И ОДРЖАВАЊЕ ОБЈЕКАТА**

**КОЈИ СЕ КОРИСТЕ ЗA ОБАВЉАЊЕ САВЕТОДАВНИХ ПОСЛОВА У 2023.ГОДИНИ**

**Члан 1.**

Правилником о додели средстава за набаку опреме , машина и одржавање објеката који се користе у саветодавном раду у циљу јачања капацитета правних лица са подручја АП Војводине која учествују у обављању саветодавних послова у 2023.години (у даљем тексту: Правилник) прописује се висина и начин доделе средстава, намена средстава, поступак додељивања средстава и друга питања значајна за доделу средстава.

Путем Јавног позива за набаку опреме , машина и одржавање објеката, а који се користе у обављању саветодавних послова у 2023.години (у даљем тексту: Јавни позив ) набавиће се опрема, машине, као и подршка у одржавању објеката у складу са Програмом подршке пољопривредним стручним и саветодавним службама у обављању саветодавних и прогнозно извештајних послова у заштити биља у АП Војводини за 2023. годину“ („Службени лист АПВ” број 54/2022 и 35/2023), (део који се односи на саветодавне послове ) и у складу са Покрајинском скупштинском одлуком о програму подршке за спровођење пољопривредне политике за развој села и политике руралног развоја за територију Аутономне покрајине Војводине у 2023. години („Службени лист АПВ“, број 54/22,27/23 и 35/23)( тачке II подтачке 2.7. мере 306).

Програме из става 1. овог члана усвојила је Скупштина Аутoномне покрајине Војводине, а Покрајински секретаријат за пољопривреду, водопривреду и шумарство (у даљем тексту: Покрајински секретаријат) задужен је за његову реализацију.

**Висина и начин доделе средстава**

**Члан 2.**

У Програму подршке пољопривредним стручним и саветодавним службама у обављању саветодавних и прогнозно извештајних послова у заштити биља у АП Војводини за 2023. годину“ („Службени лист АПВ” број 54/2022 и 35/2023), у члану 10. тачка 2. подтачка 24. - јачање капацитета - саветодавним пословима, предвиђена је укупна подршка у износу **од 13.000.000,00 динара.**

Интензитет помоћи за јачање капацитета правних лица са подручја АП Војводине која учествују у обављању саветодавних послова - 100% без ПДВ.

Износ бесповратних средстава по једном Кориснику (подносиоцу пријаве) **је до 1.000.000,00 динара.**

Подносилац пријаве може поднети само једну пријаву по конкурсу која може да се односи на једну или више ставки различитих намена.

У колико је вредност наведених ставки већа од 1.000.000,00 динара (колико се максимало по пријави може доделити), правно лице се обавезује да ће разлику вредности ( преко наведеног износа) обезбедити из сопствених средстава.

Средства се додељују путем Јавног позива, који ће бити објављен на званичном сајту Покрајинског секретаријата.

**Намена бесповратних финансијских средстава**

**Члан 3.**

Бесповратна финансијска средстава која се додељују по Јавном позиву намењена су за развоj и унапређење квалитета рада правних лица са подручја АП Војводине која се баве и учествују у обављању саветодавних послова ради лакшег, бржег и кавлитетнијег преноса информација и знања значајних за пољопривредне произвођаче у циљу информисања шире јавности, о пословима , акцијама и едукативном раду, које ове слклужбе спроводе за унапређење пољопривреде на подручју АП војводине.

**Право на учешће на Јавном позиву**

**Члан 4.**

Право учешћа и корисници средстава су Привредна друштва која су разврстана у микро и мало правно лице, у складу са Законом о привредним друштвима („Службени гласник РС“, бр. 36/2011, 99/2011, 83/2014, 5/2015, 44/2018, 95/2018 и 91/2019) , која учествују у обављању саветодавних послове у складу са Законом о обављању саветодавних послова у области пољопривреде („Службени гласник РС“, број 30/2010) и која су основана од стране владе Републике Србије

**Услови за учешће на Јавном позиву**

**Члан 5.**

* 1. Подносилац пријаве мора имати седиште на територији јединице локалне самоуправе у АП Војводини;
  2. Подносилац пријаве мора бити уписан у одговарајући регистар: Регистар привредних субјеката, Регистар научно-истраживачких установа или Регистар иновационих организација;
  3. Подносилац пријаве мора бити основан од стране владе Републике Србије;
  4. Подносилац пријаве за инвестицију за коју подноси пријаву не сме користити средства по неком другом основу (субвенције, подстицаји) за исту намену, односно иста инвестиција не сме бити предмет другог поступка за коришћење подстицаја, осим подстицаја у складу с посебним прописом којим се уређује кредитна подршка;
  5. Подносилац пријаве мора измирити доспеле обавезе по уговорима о закупу пољопривредног земљишта у државној својини за 2022. годину ( у колико користи државно земљиште и плаћа закуп); односно мора имати решење или уговор за коришћење државног земљишта без накнаде издато од стране надлежног органа( Министарства):
  6. Подносилац пријаве набавку опреме, машина и уређаја мора спровести у складу са Законом о јавним набавкама .

**Пријава на Јавни позив**

**Члан 6.**

Пријава на Јавни позив подноси се на Обрасцу - **Пријава за Јавни позив за набаку опреме , машина и одржавања објеката који се користе за обављање саветодавних послова у 2023.години,** који је одштампан уз Јавни позив и чини његов саставни део.

У оквиру пријавног обрасца уносе се подаци: *о подносиоцу пријаве* – назив и седиште подносиоца пријаве, подаци о одговорном лицу подносиоца пријаве, односно законском заступнику и лицу овлашћеном за подношење пријаве и закључивање уговора о коришћењу подстицаја; податке о лицима за контакт; телефон, факс, електронску адресу, ПИБ, матични број, податке о трезорском рачуну ( подрачуну);

У оквиру обрасца за пријаву подноси се пријаве за све ставке ( опрема, машине, радови ) за које се подноси пријава.

У оквиру пријавног обрасца налази се и Изјава којом подносилац пријаве потврђује тачност унетих података у пријавни образац и потврђује да за исту опему, машине и радове није добио финансијска средстав по истом основу.

**Одлучивање о додели бесповратних финансијских средстава**

**Члан 7.**

Комисија за разматрање пријава (у даљем тексту: Комисија), коју је именовао покрајински секретар, разматра поднете пријаве и доноси записник с предлогом одлуке о додели средстава.

Комисија утврђује листу подносилаца пријава који испуњавају услове на основу достављене документације, у складу с условима дефинисаним у Конкурсу и Правилнику.

У записник се уноси:

- укупан број поднетих пријава са приказом тражене опреме машина и уређаја са износом тражених средстава,

- прихватљиве пријаве са приказом одобрене опреме, машина и уређаја са одоберним износима ,

- неприхватљиве пријаве.

Истовремено са записником Комисија доноси и „ Предлог одлуке о додели средстава по Јавном позиву“.

Предлогом одлуке о додели средстава по Јавном позиву, утврђују се појединачни износи средстава по подносиоцу пријаве ком су одобрена средства.

Уколико подносиоцима пријаве средства нису одобрена наводе се разлози одбијања .

Одлуку о додели средстава по Јавном позиву доноси покрајински секретар на основу предлога Комисије.

Одлука о додели средстава по Јавном позиву се објављује на званичној интернет страни Покрајинског секретаријата: [www.psp.vojvodina.gov.rs](http://www.psp.vojvodina.gov.rs).

Покрајински секретаријат задржава право да од подносиоца пријаве затражи додатну документацију, као и да од пољопривредне инспекције Министарства пољопривреде, шумарства и водопривреде тражи да изврши контролу реализације предмета уговора.

**Уговор о додели средстава**

**Члан 8.**

Након доношења Одлуке о додели средстава по Јавном позиву, покрајински секретар у име Покрајинског секретаријата закључује уговор о додели средстава с Корисником, којим се регулишу права и обавезе уговорних страна.

Корисник средстава је у обавези да приликом потписивања уговора са Покрајинским секретаријатом о коришћењу средстава достави меницу са меничном изјавом регистровану у Регистру меница и овлашћења са овлашћењем да Давалац средстава у случају да се корисник средстава не придржава одредаба овог уговора, може попунити са износом који обухвата исплаћена подстицајна средстава са припадајућом законском затезном каматом од дана исплате средстава до дана попуне менице као менице са доспећем „по виђењу“, са клаузулом „без протеста“ и исту активирати ради њене наплате..

Давалац средстава ће меницу из става 1. овог члана вратити Кориснику средстава по истеку 5 година, на захтев Корисника средства. Уколико Корисник средстава не поднесе захтев за враћење менице у року од 3 (три) месеца од истека рока, Давалац средства ће меницу уништи.

**Исплата бесповратних средстава**

**Члан 9.**

Бесповратна средства исплаћују се авансно, након потписивања уговора и у складу с приливом средстава у буџет АП Војводине.

Корисници средстава су дужни да примењују одредбе Закона о јавним набавкама („Службени гласник РС”, бр. 124/2012, 14/2015 и 68/2015).

Корисник средстава се обавезује да на крају инвестиције а најкасније **до 15.фебруара 2024.године д**остави наративни и финансијски извештај о наменском утрошку средстава, који треба да садржи: фотокопију рачуна са спецификацијом опреме, потврду о извршеном плаћању (Извод из банке), отпремницу и фотокопију гарантног листа и све оно што је дефинисано уговором и конкурсом.

Покрајински секретаријат задржава право да од подносиоца захтева затражи додатну документацију. Исто тако, Покрајински секретаријат може да од пољопривредне инспекције Министарства пољопривреде, шумарства и водопривреде затражи да се изврши контрола реализације предмета уговора, а посебно у случају рачуна и предрачуна који су издати од добављача опреме који нису у систему ПДВ-а и рачуна који су значајно изнад тржишне вредности.

У моменту исплате средстава рачун корисника средстава не сме бити у блокади.

**Обавезе корисника средстава**

**Члан 10.**

Корисник бесповратних средстава по Јавном позиву, дужан је да најмање пет година од дана исплате подстицаја:

1. набављену опрему , машине или намештај који су предмет инвестиције за коју је остварио подстицаје, користи у складу с предвиђеном наменом;
2. да набављену опрему, машине или намештај, који су предмет инвестиције за коју је остварио подстицаје, не отуђи и/или даје другом лицу на употребу;
3. чува сву документацију која је у вези са инвестицијом.

Детаљи обавеза корисника средстава ће бити регулисане уговором и у Јавном позиву.

**Праћење извршења уговора**

**Члан 11.**

Административну контролу, односно испуњеност обавеза из уговора прати и контролише ресорни сектор Покрајинског секретаријата.

**Завршне одредбе**

**Члан 15.**

Правилник ступа на снагу даном објављивања у „Сл. листу АПВ“.

Број: 104-401-9609/2023-01-1

дана 3.10. 2023. године **Покрајински секретар**

**Владимир Галић**